**01.06.2020. године**

**(1)**

На основу члана 63. Став 3. Закона о јавним набавкама («Сл.Гласник РС» бр. 124/12, 14/15 и 68/15) а на захтев заинтересованог лица, у поступку јавне набавке мaлe вредности, услуге мобилне телефоније за потребе Опште болнице Лесковац, ЈН 20/20-M, достављамо и објављујемо

ОДГОВОР

На постављенa питањa:

U okviru specifikacije predmeta javne nabavke ste naveli sledeće:

* 20. Могућност повезивања локала телефонске централе Наручиоца у интегрисану мрежу мобилне телефоније ради позивања мобилних телефона по цени мобилне телефоније;

Molimo za odgovore na sledeća pitanja:

1. Da li je za naručioca prihvatljivo da se povezivanje lokala telefonske centrale naručioca sa centralom mobilnog operatera realizuje preko servisa koji koristi fiksnu numeraciju?
2. Koji tip linije je naručiocu potreban: ISDN  (koliko numeracija i koliko slobodnih portova za primarni ISDN imate na telefonskoj centrali) ili IP (koliko istovremenih govornih kanala vam je potrebno za SIP trunk i koliko numeracija)
3. Radi ispitivanja tehničkih mogućnosti za realizaciju servisa neophodan je obilazak lokacije, pa vas molimo da definišete kontakt podatke osobe sa kojom možemo dogovoriti izviđanje, kao i da nam obezbedite informaciju o tačnoj lokaciji na kojoj je potrebno isporučiti servis

Dalje u specifikaciji navodite sledeći zahtev:

* 22. Укључење интернета на свим линијама, по брзини од најмање 64 kb/s, без ограничења;

Molimo za detaljno pojašnjenje ovog zahteva, s obzirom da je pod tačkom 21 naveden zahtev za besplatnim internetom od 1 GB na 10% korisničkih linija po izboru. Da li to znači da na preostalih 90% linija zahtevate neograničen internet saobraćaj?

Dodatno, skrećemo pažnju da Ponuđač ne mora da dostavlja dokaze da ispunjava obavezne uslove za učešće iz člana 75, stav 1, tačka 1 do 4 ZJN, ukoliko je upisan u registar Ponuđača kod Agencije za privredne registre. U tom slučaju ponuđač treba da dostavi Izvod iz registra ponuđača Agencije za privredne registre, odnosno da navede internet stranicu na kojoj su ti podaci javno dostupni i gde naručilac može da proveri taj podatak. Naručilac je svakako obavezan da proveri da li je ponuđač upisan u registar ponuđača pre proteka roka za dostavljanje ponuda, čak i ako ponuđač nije dostavio izvod ili naveo internet stranicu, pa ako se utvrdi da je upisan-smatraće se da su ispunjeni obavezni uslovi za učešće iz člana 75, stav 1. tačka 1 do 4 ZJN (načelni pravni stav Republičke komisije za zaštitu prava).

U tom smislu zahtevamo dopunu konkursne dokumentacije, s obzirom da ste istom predvideli isključivo dostavljanje dokaza navedenih u delu „III Uslovi za učešće u postupku javne nabavke iz čl. 75 zakona i uputstvo kako se dokazuje ispunjenost tih uslova" na stranama 5 i 6 konkursne dokumentacije, bez mogućnosti dostavljanja Izvoda iz registra ponuđača Agencije za privredne registre kao validnog dokaza.

Одговори су:

* 1. Телефон који треба умрежити са мобилном телефонијом није повезан преко телефонске централе, већ је директни телефон. и везан је преко ISDN модула.
  2. Није потребно увођење нове нумерације, већ је потребно само један број из постојеће нумерације везати са мобилном мрежом.
  3. Контакт особа је Митровић Миодраг, моб.тел. 064/8311711
  4. Бесплатних 1GB GPRS – Интернет саобраћаја за 10% корисничких линија по избору Наручиоца, а укључење интернета на свим осталим линијама, по брзини од најмање 64 kb/s, без ограничења
  5. Понуђач није дужан да достави доказе о испуњености услова који су јавно доступни на интернет страницама надлежних органа. Потребно је само (на свом меморандуму) да наведе интернет страницу на коју су тражени подаци доступни.

Комисија за предметну јавну набавку